**Ministru kabineta noteikumu projekta** **„Grozījumi Ministru kabineta 2008.gada 21.oktobra noteikumos Nr.882 „Noteikumi par darbības programmas “Cilvēkresursi un nodarbinātība” papildinājuma 1.1.2.1.2.apakšaktivitāti “Atbalsts doktora studiju programmu īstenošanai””” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda vadības likuma 18.panta 10.punkts. |
| 2. | Pašreizējā situācija un problēmas | Ministru kabineta 2008.gada 21.oktobra noteikumi Nr.882 „Noteikumi par darbības programmas „Cilvēkresursi un nodarbinātība” papildinājuma 1.1.2.1.2.apakšaktivitāti „Atbalsts doktora studiju programmu īstenošanai”” (turpmāk – noteikumi Nr.882) paredz 1.1.2.1.2.apakšaktivitāti „Atbalsts doktora studiju programmu īstenošanai” (turpmāk – 1.1.2.1.2.apakšaktivitāte) īstenot ierobežotas projektu iesniegumu atlases veidā vismaz divās atlases kārtās. Pirmā projektu iesniegumu atlases kārta ir noslēgusies 2009.gada 20.aprīlī, apstiprinot visus 18 iesniegtos projektu iesniegumus un ar augstākās izglītības institūcijām, kuras īsteno doktora studiju programmas, noslēdzot līgumus vai vienošanās par projektu īstenošanu 35 075 546 latu apmērā. 2011.gada 12.aprīlī Ministru kabinets apstiprināja grozījumus noteikumos Nr.882 (2011.gada 12.aprīļa Ministri kabineta noteikumi Nr.294 „Grozījumi Ministru kabineta 2008.gada 21.oktobra noteikumos Nr.882 „Noteikumi par darbības programmas „Cilvēkresursi un nodarbinātība” papildinājuma 1.1.2.1.2.apakšaktivitāti „Atbalsts doktora studiju programmu īstenošanai””” („LV”, 66 (4464), 28.04.2011.) [stājas spēkā ar 29.04.2011.]), kas noteica otrās projektu iesniegumu atlases kārtas īstenošanas nosacījumus, tai skaitā:* noteica otrajai projektu iesniegumu atlases kārtai augstākās izglītības institūcijai pieejamā finansējuma apmēra aprēķinu, kā arī atšķirīgus projektu iesniegumu iesniegšanas, vērtēšanas un lēmuma pieņemšanas nosacījumus;
* precizēja projektu attiecināmo izmaksu piemērošanas nosacījumus pirmajai un otrajai projektu iesniegumu atlases kārtai;
* precizēja mērķstipendijas apmērus un to piešķiršanas kārtību pirmajai un otrajai projektu iesniegumu atlases kārtai.

Noteikumu Nr.882 19.1 punkts nosaka otrajā projektu iesniegumu atlases kārtā augstākās izglītības institūcijai pieejamā finansējuma apmēra aprēķinu, izmantojot formulu ar četriem mainīgiem, tai skaitā:* Δ*DI* – studējošo skaita pieaugums laikposmā no 2007.gada 1.oktobra līdz 2010.gada 1.oktobrim augstākās izglītības institūcijā īstenotajās doktora studiju programmās, kas uz 2011.gada 31.maiju ir akreditētas uz sešiem gadiem;
* ∑Δ*DI* – kopējais studējošo skaita pieaugums laikposmā no 2007.gada 1.oktobra līdz 2010.gada 1.oktobrim augstākās izglītības institūcijās īstenotajās doktora studiju programmās, kas uz 2011.gada 31.maiju ir akreditētas uz sešiem gadiem.

Ministru kabineta 2007.gada 26.jūnija noteikumu Nr.418 „Kārtība, kādā paredzami valsts budžeta līdzekļi Eiropas Savienības fonda līdzfinansēto projektu īstenošanai, kā arī maksājumu veikšanas un izdevumu deklarācijas sagatavošanas kārtība” 52.punkts paredz iespēju piešķirt finansējuma saņēmējam avansu, ja tā ir noteikts Ministru kabineta noteikumos par aktivitātes īstenošanu. Lai nodrošinātu efektīvu ESF līdzekļu izlietojumu, ir nepieciešams precizēt noteikumu Nr.882 49.punktu, paredzot iespēju sadarbības iestādei, ja tai ir pieejami valsts budžeta līdzekļi pēc vienošanās par projekta īstenošanu noslēgšanas, piešķirt finansējuma saņēmējam avansu saskaņā ar kārtību, kādā paredzami valsts budžeta līdzekļi Eiropas Savienības fonda līdzfinansēto projektu īstenošanai, kā arī maksājumu veikšana un izdevumu deklarācijas sagatavošana.Saskaņā ar noteikumu Nr.882 66.3.apakšpunktā un 66.1 punktā minēto 1.1.2.1.2.apakšaktivitātes otrajā atlases kārtā mērķstipendiju var piešķirt tam doktorantam, kas studē uz sešiem gadiem akreditētā pilna vai nepilna laika doktora studiju programmā, turklāt nepilna laika studijās mērķstipendiju piešķir tikai tam doktorantam, kurš vienlaikus strādā akadēmiskā amatā augstskolā, koledžā vai zinātniskajā institūtā. Saskaņā ar Izglītības un zinātnes ministrijas (turpmāk – ministrija) rīcībā esošo un augstākās izglītības institūciju sniegto informāciju, doktorantu, kuri vienlaikus strādā akadēmiskā amatā augstskolā, koledžā vai zinātniskajā institūtā skaits veido nelielu daļu (10-15%) no nepilnā laika studējošo doktorantu kopskaita. Lai novērstu situāciju, ka lielāku finansējuma apmēru saņem augstākās izglītības institūcijas, kurās ir lielāks kopējais nepilna laika studijās studējošo doktorantu skaits, lai arī mērķstipendiju var piešķirt tikai nepilna laika doktorantam, kurš vienlaikus strādā akadēmiskā amatā augstskolā, koledžā vai zinātniskajā institūtā, kā arī nodrošinātu noteikumiem Nr.822 atbilstošu finansējuma sadales piemērošanu, nepieciešams precizēt noteikumu Nr.882 19.1 punktā noteikto 1.1.2.1.2.apakšaktivitātes otrajā projektu iesniegumu atlases kārtā augstākās izglītības institūcijai pieejamā finansējuma apmēra aprēķina formulu, paredzot, ka Δ*DI* un ∑Δ*DI* mainīgos (studējošo skaita pieaugumu laikposmā no 2007.gada 1.oktobra līdz 2010.gada 1.oktobrim) aprēķina augstākās izglītības institūcijā īstenotajās pilna laika doktora studiju programmās. Ņemot vērā iepriekšminēto, ir nepieciešams precizēt arī 1.1.2.1.2.apakšaktivitātes otrās projektu iesniegumu atlases kārtas uzsākšanai pieļaujamo gala termiņu, nosakot, ka atbildīgā iestāde uzaicinājumu iesniegt projekta iesniegumu nosūta potenciālajiem projektu iesniedzējiem ne vēlāk kā līdz 2011.gada 30.septembrim, tādējādi nodrošinot, ka mērķstipendijas ir pieejamas doktorantiem 2011.gada 4.ceturksnī. Vienlaikus, ir precizējams arī noteikumu Nr.882 19.1 punktā norādītais doktora studiju programmu akreditācijas datums no 2011.gada 31.maija uz 2011.gada 31.jūliju, tādējādi saskaņojot to ar otrās projektu iesniegumu atlases kārtas uzsākšanai pieļaujamo gala termiņu un dodot iespēju augstākās izglītības institūcijām, kas akreditēja doktora studiju programmas laika periodā no 2011.gada 31.maija līdz 2011.gada 31.jūlijam, saņemt augstākās izglītības institūcijai pieejamā finansējuma apmēru atbilstoši aktuālajai situācijai.Noteikumu Nr.882 67.punkts nosaka, ka mērķstipendiju var piešķirt tikai vienas doktora studiju programmas apguvei un doktora zinātniskā grāda ieguvei. Pašreizējā noteikumu Nr.882 67.punkta redakcija pieļauj iespēju interpretācijai, minēto nosacījumu attiecinot gan uz 1.1.2.1.2.apakšaktivitāti, gan uz projektu. Veicot augstākās izglītības institūciju – 1.1.2.1.2.apakšaktivitātes projektu īstenotāju aptauju, secināts, ka vairums no augstākās izglītības institūcijām piemēro minēto tiesību normu uz 1.1.2.1.2.apakšaktivitāti, kā normatīvā akta izstrādātājs to bija plānojis, taču ir dažas augstākās izglītības institūcijas, kuras noteikumu Nr.882 67.punktā noteikto nosacījumu par atbalstu vienas doktora studiju programmas apguvei un doktora zinātniskā grāda ieguvei ir attiecinājušas uz individuālu projektu, nevis uz 1.1.2.1.2.apakšaktivitāti kopumā. Ņemot vērā iepriekšminēto, kā arī 2011.gada 27.jūnijā masu medijos izskanējušās informācijas rezultātā konstatēto situāciju, kad doktorants 1.1.2.1.2.apakšaktivitātes ietvaros ir saņēmis ESF stipendiju divu doktora studiju programmu ietvaros (vienā doktora studiju programmā promocijas darba izstrādei; otrā – doktora studiju programmas apguvei), ir nepieciešams precizēt noteikumu Nr.882 67.punktu, skaidri norādot, ka nosacījums par vienas doktora studiju programmas apguvi un doktora zinātniskā grāda ieguvi ir piemērojams apakšaktivitātes, nevis individuāla projekta ietvaros, lai nodrošinātu efektīvu ESF līdzekļu izlietojumu.Vienlaikus ir nepieciešams arī pastiprināt pasākumus iespējamā dubultfinansējuma (dubultstipendijas) riska mazināšanai, tai skaitā, izvirzot prasību doktorantiem, kas pretendē uz ESF stipendijas saņemšanu, iesniegt atbilstošu apliecinājumu un augstākās izglītības institūcijām pirms līguma slēgšanas veikt apliecinājumā sniegtās informācijas pārbaudi (saskaņā ar normatīvo aktu prasībām informācijai par Eiropas Savienības fondu atbalsta saņēmējiem ir jābūt publiski pieejamai, un augstākās izglītības institūcijām kā 1.1.2.1.2.apakšaktivitātes projektu īstenotājām ir pienākums publicēt ESF stipendijas saņēmēju sarakstu savā tīmekļa vietnē). Ņemot vērā iepriekšminēto, ir nepieciešams papildināt noteikumu projektu ar 4.pielikumu „Doktoranta / doktora zinātniskā grāda pretendenta apliecinājums” (turpmāk – apliecinājums), paredzot, ka apliecinājums ir noteikumu Nr.882 72.punktā minētā līguma neatņemamā sastāvdaļa.Lai nodrošinātu Eiropas Parlamenta un Padomes 2009.gada 18.jūnija direktīvas 2009/52/EK, ar ko nosaka minimālos standartus sankcijām un pasākumiem pret darba devējiem, kas nodarbina trešo valstu valstspiederīgos, kuri dalībvalstīs uzturas nelikumīgi, izpildi Eiropas Savienības struktūrfondu un Kohēzijas fonda (turpmāk – ES fondi) līdzfinansētajos projektos, 2011.gada 16.jūnijā Eiropas Savienības fondu uzraudzības komitejas (turpmāk – UK) sēdes laikā tika pieņemts lēmums projektu iesniegumu vērtēšanas kritēriju kopās iekļaut jaunu vērtēšanas kritēriju, kas paredz vērtēt, vai projekta iesniedzējs ar kompetentas institūcijas lēmumu, tiesas spriedumu vai prokurora priekšrakstu par sodu, kas stājies spēkā un kļuvis neapstrīdams, nav atzīts par vainīgu vai ar tiesas spriedumu, kas stājies spēkā un kļuvis neapstrīdams, tam nav piemērota piespiedu ietekmēšanas līdzekļi par Latvijas Administratīvo pārkāpumu kodeksa 189.² panta trešajā daļā minētā pārkāpuma vai Krimināllikuma 280.panta otrajā daļā minētā noziedzīgā nodarījuma izdarīšanu. Atbilstoši UK nolemtajam, noteikumi Nr.882 ir papildināti ar jaunu projektu iesniegumu vērtēšanas kritēriju, paredzot, ka projekta iesniedzējs nav sodīts par Latvijas Administratīvo pārkāpumu kodeksa 189.2 panta trešajā daļā minētā administratīvā pārkāpuma vai tam nav piemēroti piespiedu ietekmēšanas līdzekļi par Krimināllikuma 280.panta otrajā daļā minētā noziedzīgā nodarījuma izdarīšanu. Ņemot vērā vērtēšanas kritēriju kopas papildināšanu ar jaunu kritēriju, ir papildināta noteikumu Nr.882 1. 1 pielikumā projekta iesnieguma veidlapas apliecinājuma lapa ar apliecinājumu, ka projekta iesniedzējs atbilst iepriekšminētajam projektu iesniegumu vērtēšanas kritērijam.Ņemot vērā, ka ar noteikumu projektu tiek pārņemtas Eiropas Parlamenta un Padomes 2009.gada 18.jūnija Direktīvas 2009/52/EK, ar ko nosaka minimālos standartus sankcijām un pasākumiem pret darba devējiem, kas nodarbina trešo valstu valstspiederīgos, kuri dalībvalstīs uzturas nelikumīgi, (turpmāk – Direktīva 2009/52/EK) 7.panta 1.punkta a) apakšpunkta normas, ir nepieciešams papildināt noteikuma projektu ar informatīvo atsauci uz Eiropas Savienības Direktīvu 2009/52/EK. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta noteikumu projekts „Grozījumi Ministru kabineta 2008.gada 21.oktobra noteikumos Nr.882 „Noteikumi par darbības programmas “Cilvēkresursi un nodarbinātība” papildinājuma 1.1.2.1.2.apakšaktivitāti “Atbalsts doktora studiju programmu īstenošanai”” (turpmāk – noteikumu projekts) paredz šādus grozījumus:* precizē sadarbības iestādes funkcijas, nosakot, ka sadarbības iestādei, pārbaudot un apstiprinot finansējuma saņēmēja maksājumu pieprasījumus un sagatavojot izdevumu deklarāciju, izlases veidā ir jāpārbaudadoktoranta apliecinājumā (4.pielikums) sniegtās informācijas atbilstību;
* precizē 1.1.2.1.2.apakšaktivitātes otrajā projektu iesniegumu atlases kārtā augstākās izglītības institūcijai pieejamā finansējuma apmēra aprēķina formulu, nosakot, ka Δ*DI* un ∑Δ*DI* mainīgos (studējošo skaita pieaugumu laikposmā no 2007.gada 1.oktobra līdz 2010.gada 1.oktobrim) aprēķina augstākās izglītības institūcijā īstenotajās pilna laika doktora studiju programmās, kas uz 2011.gada 31.jūliju ir akreditētas uz sešiem gadiem;
* precizē otrās projektu iesniegumu atlases kārtas uzsākšanai pieļaujamo gala termiņu, nosakot, ka atbildīgā iestāde uzaicinājumu iesniegt projekta iesniegumu nosūta potenciālajiem projektu iesniedzējiem ne vēlāk kā līdz 2011.gada 30.septembrim, tādējādi nodrošinot, ka mērķstipendijas ir pieejamas doktorantiem 2011.gada 4.ceturksnī;
* nosaka iespēju sadarbības iestādei, ja tai ir pieejami valsts budžeta līdzekļi pēc vienošanās par projekta īstenošanu noslēgšanas, piešķirt finansējuma saņēmējam avansu saskaņā ar kārtību, kādā paredzami valsts budžeta līdzekļi Eiropas Savienības fonda līdzfinansēto projektu īstenošanai, kā arī maksājumu veikšana un izdevumu deklarācijas sagatavošana;
* precizē noteikumu Nr.882 67.punktu, ka nosacījums par vienas doktora studiju programmas apguvi un doktora zinātniskā grāda ieguvi ir piemērojams 1.1.2.1.2.apakšaktivitātes ietvaros;
* nosaka prasības doktorantam, kurš pretendē uz mērķstipendiju, iesniegt doktoranta apliecinājumu, ka doktorants papildus doktora studiju programmai, kurā tas pretendē uz mērķstipendiju, nesaņem vai nav saņēmis mērķstipendiju citā doktora studiju programmā tās apguvei vai doktora zinātniskā grāda ieguvei apakšaktivitātes ietvaros;
* papildina vērtēšanas kritēriju kopu ar jaunu projektu iesniegumu vērtēšanas atbilstības kritēriju, paredzot, ka projekta iesniedzējs nav sodīts par Latvijas Administratīvo pārkāpumu kodeksa 189.2 panta trešajā daļā minētā administratīvā pārkāpuma vai tam nav piemēroti piespiedu ietekmēšanas līdzekļi par Krimināllikuma 280.panta otrajā daļā minētā noziedzīgā nodarījuma izdarīšanu;
* papildina projekta iesnieguma veidlapas apliecinājuma lapu ar apliecinājumu, ka projekta iesniedzējs atbilst jaunam projektu iesniegumu vērtēšanas atbilstības kritērijam.
 |
| 5. | Projekta izstrādē iesaistītās institūcijas | Valsts izglītības attīstības aģentūra. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Projekts šo jomu neskar. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Apakšaktivitātes mērķa grupas ir doktoranti, akadēmiskais personāls un augstākās izglītības institūcijas, kas ir noteiktas kā finansējuma saņēmēji 1.1.2.1.2.apakšaktivitātē. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

Anotācijas II un IV sadaļa – Projekts šīs jomas neskar.

|  |
| --- |
| **V.  Tiesību akta projekta atbilstība Latvijas Republikas starptautiskajām saistībām** |
| Saistības pret Eiropas Savienību | Eiropas Parlamenta un Padomes 2009.gada 18.jūnija direktīvas 2009/52/EK, ar ko nosaka minimālos standartus sankcijām un pasākumiem pret darba devēju, kas nodarbina trešo valstu valstspiederīgos, kuri dalībvalstīs uzturas nelikumīgi, jāpārņem līdz 2011.gada 20.jūlijam.  |
| Citas starptautiskās saistības | Projekts šo jomu neskar. |
| Cita informācija. | Nav. |
| **1. tabula *Tiesību akta projekta atbilstība ES tiesību aktiem*** |
| Attiecīgā Eiropas Savienības tiesību akta datums, numurs un nosaukums | Eiropas Parlamenta un Padomes 2009.gada 18.jūnija direktīvas 2009/52/EK, ar ko nosaka minimālos standartus sankcijām un pasākumiem pret darba devēju, kas nodarbina trešo valstu valstspiederīgos, kuri dalībvalstīs uzturas nelikumīgi |
|  |
| A | B | C | D |
| 7.panta 1.punkta a) apakšpunkts | MK noteikumu projekta 7., 9. un 10.punkts  | A sadaļā minētā Eiropas Savienības tiesību norma ieviesta pilnībā. | Neparedz stingrākas prasības |
|  |  |  |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Direktīvas 7.panta 1.punkta a) apakšpunktā ietvertā rīcības brīvība izvēlēties dalībvalstij veikt vajadzīgos pasākumus, lai nodrošinātu, ka attiecīgā gadījumā arī pret darba devējiem var piemērot pasākumu, kas paredz uz laiku līdz pieciem gadiem liegt tiesības uz dažām vai visām priekšrocībām, ko saņem ar valsts starpniecību, atbalstu vai subsīdijām, ietverot dalībvalstu pārvaldītos ES līdzekļus, ir izmantota tādējādi, ka šim mērķim ir izvēlēta 1.1.2.1.2.apakšaktivitāte, ņemot vērā tai noteiktā finansējuma apmēru un īstenojamo aktivitāšu nozīmi Latvijas tautsaimniecības attīstībā. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem. | Projekts šo jomu neskar. |
| Cita informācija | Nav. |
| 2. tabula *Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.* *Pasākumi šo saistību izpildei.* |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums. | Projekts šo jomu neskar. |
|  |
| A | B | C |
| Nav. | Nav. | Nav. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām? | Projekts šo jomu neskar. |
| Cita informācija. | Nav. |

|  |
| --- |
|    **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | 2011.gada 27.jūnijā masu medijos izskanētā informācija par doktorantu, kurš 1.1.2.1.2.apakšaktivitātes ietvaros ir saņēmis ESF stipendiju divu doktora studiju programmu ietvaros, kā arī ministrijas paziņojumi masu medijiem, kuros ministrija norāda uz nepieciešamību veikt noteikumu Nr.882 67.punkta iekļautā nosacījuma par atbalstu vienas doktora studiju programmas apguvei un doktora zinātniskā grāda ieguvei precizēšanu. |
| 2. | Sabiedrības līdzdalība projekta izstrādē | Tika veikta augstākās izglītības institūciju – 1.1.2.1.2.apakšaktivitātes projektu īstenotāju – aptauja par noteikumu Nr.882 67.punkta iekļautā nosacījuma par atbalstu vienas doktora studiju programmas apguvei un doktora zinātniskā grāda ieguvei piemērošanu.  |
| 3. | Sabiedrības līdzdalības rezultāti | Pamatojoties uz iepriekšminētās aptaujas rezultātiem ir izstrādāts noteikumu projekts, kas precizē noteikumu Nr.882 67.punktu, nosakot, ka nosacījums par vienas doktora studiju programmas apguvi un doktora zinātniskā grāda ieguvi ir piemērojams apakšaktivitātes ietvaros, kā arī nosaka prasības doktorantam, kurš pretendē uz mērķstipendiju, iesniegt doktoranta apliecinājumu, ka doktorants papildus doktora studiju programmai, kurā tas pretendē uz mērķstipendiju, nesaņem vai nav saņēmis mērķstipendiju citā doktora studiju programmā tās apguvei vai doktora zinātniskā grāda ieguvei apakšaktivitātes ietvaros. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija un Valsts izglītības attīstības aģentūra.  |
| 2. | Projekta izpildes ietekme uz pārvaldes funkcijām | Projekta izpildē iesaistītās institūcijas projekta izpildi nodrošina to esošo funkciju un uzdevumu ietvaros. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
| 6. | Cita informācija | Nav. |

Izglītības un zinātnes ministrs R.Broks

Vīza: valsts sekretārs M.Gruškevics

23.08.2011 11:32

2329

J.Sviridenkova

67047774

jevgenija.sviridenkova@izm.gov.lv